hotchpotch/miracl-hf-unified huggingface dataset:
तोकमोक
तोकमोक () मध्य एशिया के किर्गिज़स्तान देश के चुय प्रांत में एक शहर है। यह किर्गिज़स्तान के उत्तर में राष्ट्रीय राजधानी बिश्केक से पूर्व में चुय नदी और काज़ाख़स्तान की सरहद के पास स्थित है। सन् २००४ से १९ अप्रैल २००६ तक यह चुय प्रांत की राजधानी भी रहा था।
तोकमोक चुय नदी की वादी के बीच में स्थित है और इस क्षेत्र पर बहुत से राज्य और साम्राज्य हज़ारों सालों से झगड़ते आए हैं। तोकमोक से ७ किमी दक्षिण-पश्चिम पर गोएकतुर्कों की पश्चिमी तुर्की ख़ागानत की राजधानी और रेशम मार्ग पर स्थित महत्वपूर्ण अक-बेशिम () शहर के खँडहर स्थित हैं। चीन के तंग राजवंश काल में प्रसिद्ध होने वाला चीनी कवि ली बाई () और तुर्की भाषा के एक महत्वपूर्ण ग्रन्थ कूतादगू बिलिग () का रचियता युसुफ़ ख़ास​ हाजिब बालासगूनी दोनों यही अक-बेशिम में पैदा हुए थे।
पुरातत्व-विशेषज्ञों के अनुसार तोकमोक से १५ किमी दक्षिण में सोग़दाईयों का बालासगून शहर स्थित था जो काराख़ानी ख़ानत की राजधानी भी रहा। यहाँ पर ११वीं सदी में बनी बुराना मीनार खड़ी है। यहाँ एक टीला है जो कभी एक छोटा सा क़िला हुआ करता था। इसके अलावा यहाँ क़ब्रों के पत्थर और बाल-बाल (पूर्वजों की यादगार के रूप में तराशी गई शिलाएँ) मिलते हैं। इस क्षेत्र में कुछ स्किथी लोगों के अवशेष भी मिले थे लेकिन वे अब अन्य शहरों के संग्रहालयों में प्रदर्शित हैं।
तोकमोक के स्थल पर बस्ती की स्थापना ख़ोक़न्द​ की ख़ानत​ ने १८३० ईसवी के आसपास उस राज्य के उत्तरी क्षेत्र में एक फ़ौजी छावनी और क़िला बनाने के लिए की थी। ३० साल बाद, जब इस क्षेत्र पर रूसी साम्राज्य का क़ब्ज़ा स्थापित हो रहा था, तब उन्होंने यह क़िला ढा दिया। १३ मई १८६४ को रूसी कर्नल मिख़ाईल चेरन्यानेव​ () ने आधुनिक तोकमोक शहर की स्थापना करी। १८७८ में चुय नदी में बाढ़ के प्रकोप से अधिकांश शहर नष्ट हो गया जिस से बहुत से सरकारी दफ़्तर बिश्केक चले गए और तोकमोक शहर का महत्व घटा। किरगिज़ भाषा में 'तोकमोक' शब्द का अर्थ 'हथौड़ा' होता है।
बैगुल नदी
बैगुल या बहगुल (अंग्रेजी: Bahgul) एक नदी है जो जलालाबाद (शाहजहाँपुर) के भौगोलिक क्षेत्र से होकर बहती है। अमरीका की नेशनल ज्योस्पैटियल इन्टेलीजेंस एजेंसी के सूत्रों के हवाले से इसे पूर्वी बहगुल नदी (अंग्रेजी: East Bahgul River) भी कहते हैं। यह भारतवर्ष के प्रमुख प्रान्त उत्तर प्रदेश के जनपद शाहजहाँपुर के मैदानी इलाकों को सींचती हुई आगे चलकर रामगंगा नदी में मिल जाती है।
काँट, शाहजहाँपुर
काँट (Kant) भारत के उत्तर प्रदेश राज्य के शाहजहाँपुर ज़िले में स्थित एक नगर है।
काँट एक नगर पंचायत के साथ-साथ एक प्राचीन व ऐतिहासिक स्थान है जो एक समृद्ध नगर में तेज़ी से बदल रहा है। सन् 1940 तक यह नगर ब्रिटिश सेना का हेडक्वार्टर (मुख्यालय) हुआ करता था। समय ने फिर करवट बदली और शाहजहाँपुर मुख्य शहर से मात्र 10 कि०मी० दूरी पर स्थित यह कस्बा अब बहुत तेजी से विकास कर रहा है।
भारत की 2011 जनगणना के अनुसार नगर की कुल जनसंख्या 27,137 थी, जिसमें से 14,395 पुरुष और 12,742 स्त्रियाँ थीं। यहाँ का साक्षरता दर 49.28% था, जो राज्य औसत 67.68% से कम था। पुरुषों में यह दर 56.45% और स्त्रियों में 41.17% था। कुल जनसंख्या का 16.02% उन बच्चों का था जो 6 वर्ष से कम आयु के थे।
वर्तमान काल में जो शैक्षणिक संस्थायें यहाँ के भौगोलिक क्षेत्र की जनसंख्या को शिक्षा देने का कार्य कर रही हैं, उनके नाम इस प्रकार हैं:
शाहजहाँपुर से जलालाबाद को जाने वाले मुख्य मार्ग पर स्थित होने के कारण यहाँ से रोडवेज द्वारा दिल्ली, लखनऊ, कानपुर, इटावा, फर्रुखाबाद आदि शहरों को आसानी से पहुँचा जा सकता है।
चुय प्रांत
चुय प्रांत () मध्य एशिया के किर्गिज़स्तान देश का सबसे उत्तरतम प्रांत है। इस प्रांत का प्रशासनिक केंद्र बिश्केक है जो किर्गिज़स्तान की राष्ट्रीय राजधानी भी है, लेकिन सन् २००३ से मई २००६ तक तोकमोक शहर चुय प्रांत की राजधानी रहा था। बिश्केक भौगोलिक रूप से इस प्रांत के क्षेत्र में आता है हालाँकि प्रशासनिक दृष्टि से अलग है। इस प्रांत का नाम चुय नदी से आया है। किर्गिज़स्तान का अधिकतर क्षेत्र पहाड़ी है लेकिन चुय प्रांत का उत्तरी भाग मैदानी और बहुत उपजाऊ है, जिस से यहाँ कृषि विस्तृत ढंग से होती है।
चुय प्रांत का उत्तरी इलाक़ा एक कृषि-प्रधान मैदानी क्षेत्र है जहाँ चुय नदी का पानी भी सिंचाई के लिए उपलब्ध है। सोवियत संघ के ज़माने में यहाँ की विशेष काले रंग की अत्यंत उपजाऊ मिटटी का फ़ायदा उठाने के लिए यहाँ बहुत से कृषि-सम्बन्धी उद्योग भी लगाए गए। पूरे सोवियत संघ से बहुत से समुदाय के लोग यहाँ आ बसे, जिस वजह से यहाँ के लोग किर्गिज़स्तान के अन्य भागों के मुक़ाबले अधिक विविध हैं। इस प्रांत में किरगिज़ लोगों के साथ-साथ रूसी, यूक्रेनी, जर्मन, कोरियाई और अन्य जातियों के लोग बसते हैं। चुय प्रांत के दक्षिणी भाग में किरगिज़ आला-तू के पहाड़ हैं जो तलास प्रांत की सीमा पर भी लगे हुए हैं।
इसिक कुल प्रांत
इसिक कुल प्रांत () मध्य एशिया के किर्गिज़स्तान देश का पूर्वतम प्रांत है। इस प्रांत राजधानी काराकोल शहर है। इसिक कुल प्रांत का नाम प्रसिद्ध इसिक कुल झील पर पड़ा है। इस प्रांत की सीमाएँ काज़ाख़स्तान से और चीन के शिनजियांग प्रांत से लगती हैं।
इसिक कुल प्रांत के उत्तरी भाग में आँख के आकार की इसिक कुल झील है जो हर तरफ़ से तियान शान की ऊँची पहाड़ियों से घिरी है। प्रांत के अधिकतर लोग इसी झील के किनारे बसते हैं, विशेषकर के पूर्वी छोर पर प्रांतीय राजधानी काराकोल में और पश्चिमी छोर पर बलिकची () शहर में। इसिक कुल प्रांत के दक्षिणी भाग में पहाड़ और 'जैलूस' () नाम के पहाड़ी मैदान हैं जिनपर गर्मियों में मवेशी चराए जाते हैं। तियान शान पर्वत शृंखला के सबसे ऊँचे पहाड़ प्रांत के पूर्वी हिस्से में हैं और इनमें प्रसिद्ध ख़ान तेन्ग्री पहाड़ शामिल है। तियान शान का सबसे ऊँचा पर्वत जेन्गिश चोकुसु भी इस प्रांत की चीन के साथ लगी सीमा पर स्थित है।
इसिक कुल प्रांत में सर्दियों में बहुत ठण्ड होती है और तापमान शुन्य से -२५ सेनिग्रेड तक पहुँच जाता है। फिर भी यह इसिक कुल झील की ख़ासियत है कि यह कभी नहीं जमती और 'इसिक कुल' का मतलब भी किरगिज़ भाषा में 'गरम झील' है। यह इतनी आकर्षक है और इसके इर्द-गिर्द का हवा-पानी इतना लुभावना है कि इसे 'तियान शान का मोती' कहा जाता है। सोवियत संघ के ज़माने में ग़ैर-सोवियत लोगों को इस झील तक आना सख़्त मना था लेकिन सोवियत नागरिकों के लिए एक छुट्टी मानाने का स्थान था। अंतरिक्ष में उड़ान भरने वाला पहला मानव यूरी गगारिन १९६१ में अपनी उड़ान के बाद विश्राम करने यहीं आया था और लियोनिद ब्रेझ़नेव जैसे सोवियत नेताओं और राष्ट्रपतियों ने तो इसके किनारे अपने अवकाश-घर ही बना लिए थे।
सन् २००९ की जनगणना में प्रांत के ८६.२% लोग किरगिज़ समुदाय के थे और ८.०% लोग रूसी समुदाय के थे। इसके अलावा यहाँ काज़ाख़, उइग़ुर, कालमूक, उज़बेक, तातार और अन्य जातियों के छोटे समुदाय भी रहते हैं।
राहत फ़तेह अली खान
राहत फ़तह अली ख़ान(जन्म 1974, फैसलाबाद, पाकिस्तान) एक पाकिस्तानी संगीतकार हैं। वह विश्व प्रसिद्ध सूफी गायक नुसरत फतह अली खान के भतीजे है । राहत भी मुख्य रूप से सूफी गीतकार हैं। कव्वाली के अलावा वह गजल भी गाते हैं। राहत भारतीय फिल्म उद्योग बालीवुड के एक जाने माने पार्श्वगायक हैं।
राहत फ़तह अली ख़ान का जन्म पाकिस्तान के पंजाब प्रान्त के फ़ैसलाबाद शहर में सन १९७४ में हुआ था। उनके परिवार में क़व्वाली गाने की परंपरा पीढी-दर-पीढी चली आ रही है। राहत के पूरे घर में ही संगीत का माहौल था। उनके वालिद फर्रुख फतेह अली ख़ान साहेब को भी संगीत का शौक था। राहत ने संगीत की शिक्षा अपने तायाजी नुसरत फ़तेह अली ख़ान से प्राप्त की। राहत ने अपना पहला स्टेज शो ७ वर्ष की उम्र में किया था।
बालीवुड में राहत की गायकी का सफर २००३ में पूजा भट्ट निर्देशित पाप फिल्म के गाने ‘लागी तुझ से मन की लगन’ से शुरु हुआ। इस गाने के बाद से राहत की प्रसिद्धि दिन प्रतिदिन बढती गयी। तब से आज तक उनके गाये हुये गीतों ने लोकप्रियता की नयी ऊँचाइयों को छुआ है। राहत ने हालीवुड की फिल्मों के लिये भी काम किया है। १९९५ में उन्होने उस्ताद नुसरत फतह अली खान और अपने वालिद के साथ मिलकर डेड मैन वाकिंग का संगीत देने में सहायता की थी। इसके बाद २००२ में उन्होने फ़ोर फ़ेदर्स के साउंड ट्रेक पर काम किया। २००६ में आई एपोकैलिप्सो मूवी के साउंड ट्रैक में भी राहत ने आवाज़ दी है।
दिल्ली के इंदिरा गांधी हवाई अड्डे पर राहत और उनके ग्रुप उस समय रोक लिया गया जब उनके पास से क़रीब सवा लाख डॉलर नगद मिले। अधिकारियों के अनुसार उन्होने इमीग्रेशन जांच के दौरान विदेशी मुद्रा के बारे में जानकारी नहीं दी थी। राहत और उनके मैनेजर मारुफ़ पर विदेशी मुद्रा विनिमय अधिनियम (फ़ेमा) और कस्टम कानून के तहत मामला चलाया गया था। जाँच के बाद राहत फ़तह अली ख़ान और उनके मैनेजर मारुफ़ अली पर 15-15 लाख रुपए का जुर्माना भी लगाया गया।
तिलहर
तिलहर (Tilhar) भारत के उत्तर प्रदेश राज्य के शाहजहाँपुर ज़िले में स्थित एक बहुत पुराना एवं प्राचीन शहर है। यह इसी नाम की तहसील का मुख्यालय भी है।
तिलहर नगर व तहसील के साथ-साथ, उत्तर प्रदेश विधान सभा का एक निर्वाचन क्षेत्र भी है। इस नगर का प्राचीन नाम "कमान नगर" भी है। मुगल काल में सेना के लिये तीर और कमान बनाने के कारण प्राचीन भारत में इसे कमान नगर के नाम से ही जाना जाता था। तीर कमान तो अब नहीं बनते पर यहाँ के परम्परागत कारीगर मजबूत बाँस की निचले हिस्से पर लोहे का खोल चढ़ी गुलाही लाठी बनाने में आज भी माहिर हैं। टेढ़े से टेढ़े बाँस को शीरा लगाकर तेज आँच में गरम करके सीधा करना जब उन्हें आता है तो निस्सन्देह सीधे बाँस को इसी तकनीक से धनुष का आकार देने की कला भी उनके पूर्वजों को अवश्य ही आती होगी।
शाहजहाँपुर गजेटियर के अनुसार तिलहर को वर्तमान नाम अकबर के एक वफादार वाछिल राजपूत त्रिलोकचन्द्र के नाम पर दिया गया था। शाहजहाँपुर तो बहुत बाद में शाहजहाँ के सिपहसालारों बहादुर खाँ और दिलेर खाँ द्वारा बसाया गया। यह दीगर बात है कि मुगल बादशाह के नाम पर होने के काऱण शाहजहाँपुर तो जिला बन गया जबकि तिलहर तहसील ही बनकर रह गया। त्रिलोकचन्द्र राजपूत का बनबाया हुआ किला आज भी तिलहर के दातागंज मोहल्ले में है। इसके तीन बड़े-बड़े फाटकों में से एक फाटक टूट चुका है। शेष दो फाटक व किले की मोटी-मोटी दीवारों के अवशेष आज भी यहाँ विद्यमान हैं। तिलहर के दक्षिण में लगभग सात किलोमीटर दूरी पर इन्हीं त्रिलोकचन्द्र के नाम पर बसाया गया गाँव तिलोकपुर स्थित है वहाँ तक अब सड़क भी बन गयी है।
तिलहर शाहजहाँपुर जिले का सबसे पुराना शहर कहा जाता है। अकबर के काल से ही मुगलों की सेना के लिये तीर-कमानों की आपूर्ति करने के लिये इसे पहले "कमान नगर" कहा जाता था। हाफिज रहमत अली खाँ के नाजिम मुहम्मद उमर के बेटे मंगल खाँ ने तिलहर के निकट मंसूरपुर गाँव में एक आलीशान किला बनबाया था जो उसके उत्तराधिकारियों के कब्जे में 1857 के प्रथम स्वातन्त्र्य समर तक रहा। बाद में इसे ब्रिटिश सरकार ने हथिया लिया। अंग्रेजों ने तिलहर को पहली बार मालगुजारी वसूलने की दृष्टि से तहसील घोषित किया और क्षेत्र के किसानों को नियन्त्रित करने के लिये तिलहर में पहला पुलिस थाना स्थापित किया ताकि आगे कोई बगावत न कर सके।
भारत की 2011 जनगणना के अनुसार नगर की कुल जनसंख्या 61,444 थी, जिसमें से 31,908 पुरुष और 29,536 स्त्रियाँ थीं। यहाँ का साक्षरता दर 50.77% था, जो राज्य औसत 67.68% से कम था। पुरुषों में यह दर 55.53% और स्त्रियों में 45.63% था। कुल जनसंख्या का 14.00% उन बच्चों का था जो 6 वर्ष से कम आयु के थे।
क्षेत्र की जनता को शिक्षित करने की दृष्टि से यहाँ निम्न शिक्षा संस्थान कार्य कर रहे हैं:
तलास प्रांत
तलास प्रांत () मध्य एशिया के किर्गिज़स्तान देश के पश्चिमोत्तर में स्थित एक प्रांत है। इस प्रांत राजधानी का नाम भी तलास शहर है। इसकी सरहदें काज़ाख़स्तान और उज़बेकिस्तान से भी लगती हैं। इस प्रांत के उत्तर में किरगिज़ आला-तू के पर्वत हैं और मध्य भाग से तलास नदी निकलती है।
माना जाता है कि किरगिज़ लोगों का प्रसिद्ध ऐतिहासिक लोक-नेता मनास इसी प्रांत में पैदा हुआ था। तलास की वादी ७५१ ईसवी में अरबों और चीन के तंग राजवंश के बीच हुए 'तलास के युद्ध' के लिए भी प्रसिद्ध है, जिसमें चीनी फ़ौज की हार हुई और नतीजे में आमू-पार क्षेत्र का इस्लामीकरण ज़ोरों से होना शुरू हुआ। मध्यकाल और सोवियत संघ के ज़माने में यह क्षेत्र तलास नदी की घाटी में ही स्थित काज़ाख़स्तान के तराज़ शहर से सम्बंधित था लेकिन अब इन दोनों के बीच की सीमा बंद होने से प्रांत और तलास शहर का महत्व घटा है क्योंकि यहाँ से बाक़ी किर्गिज़स्तान के बीच यातायात ऊँची पहाड़ियों की वजह से सीमित है। २००९ की जनगणना के अनुसार तलास प्रांत के ९१.९% प्रतिशत लोग किरगिज़ जाति के हैं। इनके अलावा यहाँ कुछ रूसी, कुर्दी, काज़ाख़, उज़बेक, तातार, जर्मन और अन्य समुदायों के लोग भी रहते हैं। काज़ाख़स्तान की नज़दीकी के कारण तलास प्रांत में बोली जाने वाली किरगिज़ भाषा में कुछ काज़ाख़ भाषा का प्रभाव नज़र आता है। किर्गिज़स्तान में जब किसी लड़का-लड़की की शादी होती है तो लड़केवाले लड़की के परिवार को एक रकम अदा करते हैं जिसे 'कालिम' () कहा जाता है। कहा जाता है कि तलास क्षेत्र में लड़कियों के लिए दिए जाने वाले कालिम किर्गिज़स्तान के किसी भी अन्य भाग से ज़्यादा है।
नैशनल ट्रेजर: बुक ऑफ़ सीक्रेट्स
नैशनल ट्रेजर: बुक ऑफ़ सीक्रेट्स () २००७ में बनी रोमांचकारी फ़िल्म है। यह २००४ में बनी फ़िल्म "नैशनल ट्रेजर" का दूसरा भाग है। फ़िल्म का निर्देशन जोन टर्टलतुब और निर्माण जेरी ब्रुखेमर द्वारा किया गया है।
नासिरुद्दीन तूसी
नासेर अल दीन (1201-1274) तेरहवीं सदी के एक इस्लामी खगोलविद, ज्यामितज्ञ तथा विद्वान थे। इन्होंने मंगोलों के आक्रमण के काल में खगोल प्रयोगशाला बनाई और इस प्रचलित सिद्धांत का विरोध किया कि पृथ्वी स्थिर है। उनका जन्म ख़ोरासान के तूस में एक मुस्लिम परिवार में हुआ था।
तलास नदी
तलास नदी () मध्य एशिया के किर्गिज़स्तान देश के तलास प्रांत से उत्पन्न होंकर पश्चिम में काज़ाख़स्तान में बहने वाली एक नदी है जो कराकोल नदी और उच-कोशोय नदी के संगम से बनती है। तलास नदी पर किर्गिज़स्तान के तलास प्रांत और तलास शहर का नाम पड़ा है। यह काज़ाख़स्तान के झ़ाम्बील​ प्रांत ('झ़' के उच्चारण पर ध्यान दें) के तराज़ शहर से गुज़रती है और आईदीन झील () पहुँचने से पहले स्तेपी में धरती द्वारा सोख लेने से लुप्त हो जाती है। कुल मिलकर तलास नदी ६६१ किमी लम्बी है और इसका जलसम्भर क्षेत्र ५२,७०० वर्ग किमी है। तलास नदी स्तेपी की तीन सबसे महत्वपूर्ण नदियों में से एक है - अन्य दो चुय नदी और इली नदी हैं।
प्राचीनकाल में चीनी धर्मयात्री ह्वेनसांग, जिन्होनें भारत का तीर्थ किया था, तलास नदी के क्षेत्र से गुज़रे थे और उन्होंने अपने वर्णन में इसका ज़िक्र किया था। बाद में ७५१ ईसवी में तलास नदी की वादी में अरब सेना और चीन के तंग राजवंश की सेना के बीच 'तलास का युद्ध' हुआ था जिसमें चीनी फ़ौज की हार हुई और तंग राजवंश का पश्चिम की ओर विस्तार हमेशा के लिए थम गया।
आंतरिक क्रोड
आंतरिक क्रोड या अंत:क्रोड, पृथ्वी का अंतरतम या सबसे भीतरी भाग है जिसका पता भूकम्प विज्ञान के अध्ययनों द्वारा लगाया गया है। आंतरिक क्रोड एक ठोस विशाल गोले के आकार का है जिसकी त्रिज्या लगभग 1220 किमी (760 मील) है और यह आकार में चंद्रमा के आकार का लगभग 70% है। माना जाता है कि यह लोहा-निकल की मिश्र धातु से निर्मित है और इसका तापमान सूर्य की सतह के तापमान के समान ही लगभग, 5700 K (5430 डिग्री सेल्सियस) है।
द लकी वन (फ़िल्म)
द लकी वन () २०१२ में बनी रोमांस-ड्रामा फ़िल्म है जिसका निर्देशन स्कॉट हिक्स द्वारा किया गया है व इसे अप्रैल २०१२ में रिलीज़ किया गया। यह २००८ में प्रकाशित इसी नाम के उपन्यास पर आधारित है जिसे निकोलस स्पार्क्स ने लिखा है। फ़िल्म में ज़ैक ऍफ़्रॉन, टायलर शिलिंग और ब्लिदे डेनर मुख्य भूमिकाओं में है।
निकोलस स्पार्क्स
निकोलस चार्ल्स स्पार्क्स (; जन्म ३१ दिसम्बर १९६५) एक अंतर्राष्ट्रीय बढ़िया बिक्री वाले अमेरिकी लेखन व कथानककार है। उन्होंने १६ उपन्यास प्रकाशित किया है जिनमे कैंसर, मृत्य, लुटेरों और प्यार पर आधारित तथ्यों का सहारा लिया गया है। उनके सात उपन्यासों को फ़िल्मों में रूपांतरित किया जा चूका है जिनमे "मेसेज इन अ बोटल", "अ वाक टू रिमेम्बर", "द नोटबुक", "द लास्ट साँग" और हालही में "द लकी वन" शामिल है।
द लकी वन (उपन्यास)
द लकी वन () अमेरिकी लेखक निकोलस स्पार्क्स द्वारा लिखित उपन्यास है जिसे ३० सितंबर २००८ में रिलीज़ किया गया था। इसकी कहानी एक अमेरिकी मरीन लोगन थिबौल्ट पर केंद्रित है जिसे इराक में एक मुस्कुराती हुई युवा महिला का चित्र मिलता है। अपने इराक के तिन दौरों के दौरान वह उस चित्र को अपने अच्छे नसीब की कुंजी के तौर पर ले जाता है। अपने दौरों में वह कई नसीब-पूर्ण घटनाओं से गुज़रता है और अंततः वापस लौटने पर उस महिला को धन्यवाद करने के लिए खोजता है। इस उपन्यास को २०१२ में स्कॉट हिक्स द्वारा इसी नाम की फ़िल्म में परिवर्तित किया गया है।
ईशा गुप्ता
ईशा गुप्ता (जन्म ४ नवम्बर १९८५) एक भारतीय अभिनेत्री है जो हिन्दी फ़िल्मों में कार्यरत है। उन्होंने २००७ में मिस इण्डिया इन्टरनेशनल का ख़िताब जीता था। उन्होंने देश को मिस इंटरनेशनल २००७ प्रतियोगिता में पेश किया। २०१२ में महेश भट्ट ने उन्हें तिन फ़िल्मों के समझौते पर विशेष फ़िल्म्स का हिस्सा बना लिया व देशमुख की फ़िल्म जन्नत 2 से बड़े पर्दे पर उतरी. वे भट्ट की फ़िल्म "राज़ 3डी" व प्रकाश झा की "चक्रव्यूह" में भी नज़र आई।
2019 || "टोटल धमाल" ||||||
बाह्यक्रोड
पृथ्वी का बाह्यक्रोड, 2266 कि॰मी॰ (१४०८ मील) किलोमीटर मोटी एक तरल परत है जो, मुख्यत: लोहे और निकल से बनी है। बाह्यक्रोड, ठोस अंत:क्रोड से ऊपर और प्रवार के नीचे उपस्थित रहता है। इसका बाहरी सिरा पृथ्वी की सतह के 2890 कि॰मी॰ (1800 मील) नीचे स्थित है। पृथ्वी की सतह के नीचे लगभग 5150 कि॰मी॰ (3200 मील) की दूरी पर बाह्यक्रोड का अंत होता है और अंत:क्रोड की शुरुआत होती है। बाह्यक्रोड का तापमान दूरी के साथ परिवर्तित होता है, इसका तापमान अंत:क्रोड से सटे किनारे पर 6100 °C जबकि प्रवार के निकट 4400 °C के आसपास होता है।
एरागोन
एरागोन () "इनहेरिटेंस साइकल" की पहली पुस्तक है जिसे क्रिस्टोफ़र पाओलिनी द्वारा लिखा गया है जिन्होंने १५ वर्ष की आयु से लेखन की शुरुआत की थी। पहले एक वर्ष तक इसका ड्राफ़्ट लिखने के बाद उन्होंने अगला एक वर्ष इसके पुनर्लेखन व कहानी और पत्रों को सुधारने में लगाया. पाओलिनी के माता-पिता ने आखरी लिपि देखी और उसे स्वयं "एरागोन" नाम से प्रकाशित करने का निर्णय लिया। पाओलिनी ने एक वर्ष अमेरिका में घूमते हुए अपने उपन्यास के प्रचार में लगाया. नसीब से उनकी पुस्तक पर कार्ल हियासेन का ध्यान गया जिन्होंने इसे पुनः अल्फ्रेड ए. नोफ़ के द्वारा प्रकाशित करवाया.
पुस्तक की कहानी एक युवा किसान लड़के एरागोन की कहानी बताती है जिसे एक रहस्यमयी पत्थर पहाड़ों में मिलता है। आगेचलकर उस पत्थर में से, जो असल में एक अंडा था, एक ड्रैगन बाहर आती है जिसे वह सफीरा नाम देता है। दुष्ट राजा गैल्बाटारिक्स को जब एरागोन और सफीरा के बारे में पता चलता है तब वह अपने शैतान नौकरों राज़ैक को उनके पीछे पकड़े के लिए भेजता है। एरागोन और सफीरा अपने गाँव से भाग निकलने पर मजबूर हो जाते है और वार्डेन के पास जाने का निर्णय करते है जो बाघियों का समूह है व गैल्बाटारिक्स के विरुद्ध जंग लड़ रहा है।
समीक्षकों ने "एरागोन" की तुलना अक्सर "द लॉर्ड ऑफ़ द रिंग्स" और "स्टार वॉर्स" जैसे कार्यों से की है जिनमे बेहद समानता है। समीक्षाओं ने पुस्तक को एक युवा लेखक पाओलिनी के लिए ध्यान देने लायक उपलब्धि कहा है। "एरागोन" २००३ की तीसरी बढ़िया-बिक्री वाली हार्डबैक पुस्तक थी और २००५ की दूसरी बढ़िया-बिक्री वाली पेपरबैक पुस्तक रही. यह "न्यू योर्क टाइम्स" की बच्चों की बढ़िया बिक्री वाली पुस्तकों की सूची में १२१ हफ्तों तक रही. "एरागोन" को इसी नाम की फ़िल्म में भी रूपांतरित किया गया जिसे १५ दिसम्बर २००६ को रिलीज़ किया गया। फ़िल्म का निर्देशन स्टेफन फैंगमेयर ने व लेखन पिटर बुचमैन ने किया था। फ़िल्म में एड स्पेलीरस एरागोन की भूमिका में थे।
"एरागोन" अधिकृत वेबसाइट
क्रिस्टोफ़र पाओलिनी
क्रिस्टोफ़र पाओलिनी (; जन्म १७ नवम्बर १९८३, लोस एंजिलिस, कैलिफोर्निया में) एक अमेरिकी लेखक ही. वह "इन्हेरिटेंस साइकल" के लेखक के रूप में जाने जाते है जिसमें "एरागोन", "एल्डेस्ट", "ब्रिसिंगर" और "इन्हेरिटेंस" पुस्तकें शामिल है। वे पैराडाइस वैली, मोंटाना में रहते है जहां उन्होंने अपनी पहली पुस्तक लिखी थी।
एरागोन (फ़िल्म)
एरागोन () २००६ में बनी फंतासी-रोमांचकारी फ़िल्म है जो इसी नाम की पुस्तक पर आधारित है जिसे क्रिस्टोफ़र पाओलिनी द्वारा लिखा गया है। फ़िल्म में एडवर्ड स्पेलीर्स शीर्षक भूमिका में है साथ ही जेरेमी आइरंस, गैरेट हेडलैंड, [[सिएना गिलोरी, रॉबर्ट कर्लेले, जॉन मल्कोविच, डिमोन होंसोऊ, एलुन आर्मस्ट्रोंग, जोस स्टोन अन्य भूमिकाओं में है। [[रेचल वाइज़]] ने सफीरा नाम की ड्रैगन को आवाज़ प्रदान की है।[[श्रेणी:अमेरिकी फ़िल्में]]
[[ja:エラゴン#映画]]
क्रोध का नियंत्रण
क्रोध पर नियंत्रण (anger management) से अभिप्राय उन मनोचिकित्सकीय विधियों से है जिनका उपयोग करके एवं जिनके अभ्यास से क्रोधी स्वभाव के व्यक्ति लाभान्वित हो सकते हैं। क्रोध को नियंत्रण में रखने से बहुत से लाभ होते हैं। इसके लिये कुछ प्रसिद्ध विधियाँ हैं -
हिन्दू धर्म में 'अक्रोध' को धर्म के दस लक्षणों में सम्मिलित किया गया है। गीता में कहा गया है-
राहुल बारपुते
राहुल बारपुते हिन्दी के पत्रकार थे।
ND हिंदी पत्रकारिता में शायद ही कोई ऐसा शख्स होगा जिसने राहुल बारपुते का नाम नहीं सुना होगा। पत्रकारिता के इस युग निर्माता का नाम जितना सुनने में आता है, उनके बारे में लेखन सामग्री का उतना ही अभाव है। सच भी है एक ऐसी शख्सियत जिसने राजेंद्र माथुर और प्रभाष जोशी जैसे दिग्गजों को तराशा हो, के बारे में लिखना साहस का काम है।
बाबा के नाम से मशहुर बारपुतेजी ने नईदुनिया रूपी वटवृक्ष के नीचे धूनी रमाते हुए पत्रकारिता जगत को रत्नों से लाद दिया। यह संस्था कब अखबार से विश्वविद्यालय बन गया और बाबा कुलपति को भी पता नहीं चला। लोग नईदुनिया पत्रकारिता सीखने आते और बाबा से सीखकर अन्य अखबारों को समृद्ध करने चले जाते। यह सिलसिला 1996 तक अनवरत चलता रहा। बारपुतेजी जब तक जिए नईदुनिया की बेहतरी के लिए सोचते रहे।
प्रखर पत्रकार विजय मनोहर तिवारी ने बाबा से जुड़ी विभिन्न हस्तियों के माध्यम से उनके जीवन के पन्नों को सफलतापूर्वक पलटने का प्रयास किया। जिस चश्मे से उन्होंने बारपुतेजी को देखा वह उनके इस महान शख्सियत के प्रति सम्मान को भी प्रकट करता है।
अनेक दुर्लभ संस्मरणों को‍ इस किताब में समेटकर उन्होंने युवा पत्रकारों को बेहद खूबसूरत तोहफा दिया है। किताब को पढ़कर न सिर्फ पाठक रोमांचित हो उठता है बल्कि उसे कई महत्वपूर्ण सीख भी मिलती है।
पत्रकारों को हर विषय की जानकारी होनी चाहिए इस तथ्य को हमने कितनी ही बार सुना होगा। बाबा ने इसे आत्मसात किया था। रंगमंच, समाजसेवा, संगीत, पेंटिंग आदि कई विधाओं में उन्हें महारत हासिल थी। टेनिस एसोसिएशन का अध्यक्ष बनने के लिए उन्होंने 3 दिन में टेनिस सीखा था।
कुमार गंधर्व, विष्णु चिंचालकर और राहुल बारपुते की तिकड़ी से संबंधित किस्सों को लेखक ने बहुत खूबसूरती से किताब में उकेरा है। बाबा की वसंत पोत्दार से बोलचाल बंद थी लेकिन जब उन्होंने कुमार गंधर्व पर किताब लिखने का निश्चय किया तो बाबा खबर मात्र से ही पोत्दार साहब के पास पहुँच गए।
अनिल सद्‍गोपाल जब किशोर भारती की स्थापना के लिए मध्यप्रदेश आए तो उन्हें बाबा ने हाथों हाथ लिया। रणवीर सक्सेना के साथ पिपरिया के समीप के एक गाँव में उनके प्रोजेक्ट को इस तरह सबल प्रदान किया कि किशोर भारती के कार्यकर्ता उत्साह से भर गए। बाद में उन्होंने इंदौर में अनिल की प्रेस कॉन्फ्रेंस कराकर उन्हें जननायक सा सम्मान दिलवाया।
अभय छजलानी, अभिलाष खांडेकर, सुभाष गावड़े, दिलीप चिंचालकर, भानु चौबे, राजीव बारपुते, जवाहरलाल राठौर से लेकर नईदुनिया पुस्तकालय के अशोकजी, कमलेशजी तक सभी से मिलकर लेखक ने यह लघुशोध तैयार किया है, जिसे पढ़कर लेखक की लगन और मेहनत का सहज अनुमान लगता है। लेखक विजय मनोहर तिवारी की भाषा इतनी सधी हुई है कि मशाल लेकर अर्थ खोजने की जरूरत नहीं पढ़ती। पत्रकारिता के छात्रों के अलावा सामान्य पाठकों के लिए भी किताब उपयोगी सिद्ध होगी।
माखनलाल चतुर्वेदी राष्ट्रीय पत्रकारिता एवं संचार विश्वविद्यालय से जारी पत्रकारों के व्यक्तित्व की यह श्रृंखला निश्चय ही प्रशंसनीय है। इससे पूर्व विश्वविद्यालय द्वारा महात्मा गाँधी, राजेन्द्र माथुर, हनुमान प्रसाद पोद्दार, बनारसीदास चतुर्वेदी, माधवराव सप्रे, माखनलाल चतुर्वेदी, हेमंत कुमारी देवी चौधरी, प्रभाष जोशी, मनोहर श्याम जोशी, कर्पूर चंद्र कुलिश, बालकृष्ण शर्मा नवीन, कृष्णानंद गुप्त तथा शिवपूजन सहाय पर प्रामाणिक मोनोलॉग तैयार करवाए गए हैं और यह क्रम जारी है।
द हार्डी बॉयज़
द हार्डी बॉयज़ (), फ्रैंक और जो हार्डी, दो काल्पनिक पात्र है जो बच्चों के लिए लिखी रहस्यमयी पुस्तकों की शृंखला में चित्रित किए गए है।
इन पात्रों को एडवर्ड स्ट्रेटमेयर ने रचा था जो स्ट्रेटमेयर सिंडिकेट नामक पुस्तक-छापने वाली कम्पनी के संस्थापक थे और इनकी पुस्तकें कई गुमनाम लेखकों द्वारा कई वर्षों तक लिखी जाती रही है। सभी पुस्तकों को एक झूठे नाम फ्रेंकलिन डब्ल्यू डिक्सन के नाम से प्रकाशित किया गया है।
द हार्डी बॉयज़ की शुरुआत १९२७ में हुई थी और उसके बाद वे कई प्रकार के बदलावों से गुज़र चुके है, १९५९ में पुस्तकों को पुनः इस प्रकार लिखा गया जिससे जातीय वाद हटाया जा सके। किताबों को बेहद साधारण ढंग से लिखा गया ताकि वे टेलिविज़न से प्रतियोगिता कर सके। कुछ समीक्षकों का यह मानना था की हार्डी बॉयज़ में किए गए बदलाव के करण वे कानून के प्रति बेहद निष्ठावान बन गए और साथ ही "अमीर युवा श्रेणी के एजंट बन गए" जबकि वे पहले गरीबों की मदद करते थे।
नई हार्डी बॉयज़ शृंखला, द हार्डी बॉयज़ केसफाइल्स, जिसे १९८७ में बनाया गया, में खून, हिंसा और अन्तराष्ट्रीय जुर्मों को दर्शाया गया। मुख्य हार्डी बॉयज़ मिस्ट्री स्टोरी २००५ में समाप्त हुई। एक नई शृंखला, अंडरकवर ब्रदर्स, को उसी वर्ष लॉन्च किया गया जिसमें यह पात्र अपने रोमांचों को प्रथम व्यक्ति के दृष्टिकोण से बयान करते है।
इन सब बदलावों के बावजूद यह पात्र लोकप्रिय रहे। इनकी पुस्तकों की बिक्री प्रति वर्ष लाखों के ऊपर रही। कई संस्करणों को एक ही वर्ष में प्रकाशित किया गया और इनके कारनामो को २५ से अधिक भाषओं में अनुवादित किया जा चूका है। द हार्डी बॉयज़ को कंप्यूटर गेमो और पाँच टेलिविज़न कार्यक्रमों में भी परिवर्तित किया जा चूका है व इनके नाम की जीन्स व खाने के डिब्बे भी बाज़ार में उपलब्ध है।
जैकी चेन एडवेंचर्स
जैकी चेन एडवेंचर्स () एक एनिमेटेड टेलीविजन शृंखला है जिसमे एक्शन फ़िल्म अभिनेता जैकी चेन का एक काल्पनिक प्रतिरूप व उसके कारनामे दर्शाए गए है। इसके कई प्रकरण चेन के जीवन की वास्तविक घटनाओं से सन्दर्भित है। यह शृंखला किड्स डब्ल्यू बी! पर ९ सितंबर २००० से ८ जुलाई २००५ तक प्रसारित की गई व इसमें कुल ९५ प्रकरण या ५ सत्र थे। अपने प्रसारण के दौरान यह कार्टून नेटवर्क पर व बाद में डिज़्नी एक्सडी पर भी प्रसारित की गई। इसका अरेबियाई अनुवाद एमबीसी ३ पर २००६ की शुरुआत से व तमिल अनुवाद छुट्टी टीवी पर इसके लॉन्च से हो रहा है। इस शृंखला पर आधारित कई खिलौने व वीडियो गेम भी बनाए जा चुके है।
कारण लाइसेंस और बाजार अधिकारों के लिए, दो हिंदी डब संस्करणों किए गए थे।
चेतन्य अदीब
चेतन्य अदीब (जन्म: 10 नवंबर, १९७१) एक प्रसिद्ध भारतीय अभिनेता, आवाज डबिंग अभिनेता, गायक और मॉडल है। वह अंग्रेजी और हिन्दी में बात कर सकते हैं।
मलिना
मलिना () २००० में बनी इतालवी रोमांस ड्रामा फ़िल्म है जिसमे मोनिका बेलुची और गिउसेप्पे सल्फारो मुख्य भूमिकाओं में है। फ़िल्म न निर्देशन व लेखन गिउसेप्पे तोर्नातोरे द्वारा लुसिआनो की एक कहानी पर किया गया है।
मास इफ़ेक्ट
मास इफ़ेक्ट () एक एक्शन पात्र-अभिनीत गेम है जिसका विकास बायोवेयर द्वारा एक्सबॉक्स 360 के लिए व माइक्रोसॉफ्ट विंडोज़ के लिए डेमिउर्गे स्टूडियो द्वारा किया गया है। एक्सबॉक्स 360 संस्करण विश्वभर में नवंबर २००७ को रिलीज़ किया गया जिसे माइक्रोसॉफ्ट गेम स्टूडियोज़ द्वारा प्रकाशित किया गया। विंडोज़ संस्कार को इलेक्ट्रोनिक आर्ट्स द्वारा २८ मई २००८ को प्रकाशित किया गया।
गेम वर्ष २१८३ में घटता है व जहां खिलाड़ी एक योद्धा मानव सिपाही कमांडर शेपर्ड का सीधा नियंत्रण हाथों में लेकर आकाशगंगा में खोज करने एसएसवि "नोर्मंडी" नाम के अंतरिक्षयान में निकल पड़ता है। "मास इफ़ेक्ट" एक तकनीक का नाम है जिसके ज़रिए रैशनी से तेज़ रफ़्तार से यात्रा संभव है।
इसका अगला भाग "मास इफ़ेक्ट २" २६ जनवरी २०१० को रिलीज़ किया गया था जो पहले गेम की घटनाओं के दो वर्ष बाद शुरू होता है।
पैंटालूंस रिटेल्स इंडिया
पैंटालूंस रिटेल्स (इंडिया) लिमिटेड (Pantaloon Retail (India) Limited) प्रसिद्ध भारतीय फुटकर विक्रेता (रिटेलर) हैं। यह फ्यूचर ग्रुप का एक भाग हैं। इसका मुख्यालय मुंबई में है। इस कम्पनी की भारत के ७१ नगरों में १००० से भी अधिक स्टोर (भण्डार घर) हैं जिनमें ३०,००० से भी अधिक लोग काम करते हैं। सन् २०१० के आंकड़ों के अनुसार यह भारत का सबसे बड़ा रिटेलर है।
रंगीत नदी
रंगीत या रंगित तीस्ता नदी की एक महत्वपूर्ण उपनदी है। यह सिक्किम के पश्चिम सिक्किम ज़िले में हिमालय के पिघलते हिम से उत्पन्न होती है, और जोरेथांग, पेल्लिंग व ल्युकशिप (लेगशिप) से गुज़रती हुई पश्चिम बंगाल के तीस्ता बाज़ार के समीप त्रिवेणी नामक स्थान पर तीस्ता नदी में विलय हो जाती है। अपने मार्ग के कुछ अंश में यह सिक्किम राज्य और दार्जीलिंग ज़िले की सीमा निर्धारित करती है। ६० मेगावाट का विद्युत उत्पादन भी इसी नदी में सिक्किम और पश्चिमी बंगाल की सीमा में एन एच पी सी द्वारा किया जाता है।
लोनाक ग्लैशियर
लोनाक ग्लेशियर सिक्किम के तीन प्रमुख ग्लेशियरों में से एक है।
राथोङ्ग ग्लैशियर
राथोंग ग्लैशियर सिक्किम का बहुत ही सुन्दर ग्लैशियर है।
हिमनदों की सूची
यह सूची विश्व के विभिन्न हिम नदों की सूची है।
भगवतशरण अग्रवाल
डॉ॰ भगवत शरण अग्रवाल (जन्म : २३ फ़रवरी १९३०) हिन्दी के प्रसिद्ध साहित्यकार हैं। वे हाइकु लिखने में सिद्धहस्त हैं। वे 'हाइकु–भारती' के सम्पादक हैं।
उनका जन्म उत्तर प्रदेश के बरेली जनपद के फतेहगंज पूर्वी में हुआ था। उन्होने लखनऊ विश्वविद्यालय से बी.ए., पी–एच.डी. की उपाधि ली है।
वे गुजरात विश्वविद्यालय हिन्दी अनुस्नातक केन्द्र‚ एल.डी. आर्टस कॉलेज‚ अहमदाबाद के पूर्व हिन्दी विभागाध्यक्ष एवं प्रोफेसर–इन–चार्ज हैं। वे गुजरात विश्वविद्यालय के विजिटिंग प्रोफेसर एवं पी–एच.डी. निर्देशक हैं।
हिन्दी साहित्य सम्मेलन‚ इलाहबाद से साहित्य महामहोपाध्याय; अपने कार्य के लिए अनेक संस्थाओं द्वार पुरस्कृत व सम्मानित।
हाइकु संग्रह, काव्य संग्रह, गीत संग्रह, कहानी संग्रह, हास्य व्यंग्य शोध समीक्षा और कुछ संपादित ग्रंथ प्रकाशित
प्रज्ञा पांड्या शाह
प्रज्ञा पांड्या शाह (जन्म: ९ नवंबर, १९८५) एक भारतीय अभिनेत्री, आवाज-डबिंग अभिनेत्री और प्रशिक्षित शास्त्रीय गायक. वह उसे प्राकृतिक भाषा के रूप में हिन्दी बोलती है। वह है हैरी पॉटर फिल्मों में डब एमा वॉटसन में हर्माइनी ग्रेंजर के रूप में तीसरी फ़िल्म के बाद से, भूमिका.
रसल क्रो
रसल आयरा क्रो (; जन्म ७ अप्रैल १९६४) एक न्यू ज़ीलैंड में जन्में ऑस्ट्रेलीयाई अभिनेता, फ़िल्म निर्माता और संगीतकार है। वे अंतर्राष्ट्रीय स्तर पर २००० में बनी एतिहासिक फ़िल्म "ग्लैडिएटर" में रोमन जनरल मैक्सिमस डेसिमस मेरिडियस के पात्र के लिए मशहूर है जिसका निर्देशन रिडली स्कॉट ने किया था और इस भूमिका के लिए उन्हें सर्वश्रेष्ठ अभिनेता का अकादमी पुरस्कार, इम्पायर पुरस्कार, ब्रोडकास्ट फ़िल्म क्रिटिक्स असोसिएशन पुरस्कार और लंदन फ़िल्म क्रिटिक्स सर्कल पुरस्कार के साथ अन्य दस नामांकन प्राप्त हुए. वर्ष १९९९ की फिल्म द इन्साइडर में निभाये गये जेफ्री वाइगेण्ड के लिये उन्हे सर्वश्रेष्ठ अभिनेता के ५ पुरस्कार प्राप्त हुये। नोबल पुरस्कार विजेता अर्थशास्त्री जॉन एफ. नैश के जीवन पर आधारित रॉन होवार्ड निर्देशित वर्ष २००१ की फिल्म ए ब्युटिफुल माइंड के लिये उन्हे बाफ्टा का सर्वश्रेष्ठ अभिनेता पुरस्कार, गोल्डेन ग्लोब पुरस्कार और सर्वश्रेष्ठ प्रदर्शन के लिये दिया जाने वाला स्क्रीन एक्टर गिल्ड पुरस्कार प्राप्त हुये।
रसल की अन्य मुख्य फिल्में एल.ए. कॉन्फिडेन्शियल(१९९७), मास्टर एण्ड कमाण्डरः द फार साइड ऑफ द वर्ल्ड (२००३), सिण्ड्रेला मैन (२००३), अमेरिकन गैंगेस्टर (२००७) और रॉबिन हुड(२०१०) हैं। रसल का नाम हॉलीवुड वाक ऑफ फेम में भी शामिल किया गया है। वह वर्ष १९९९ से २००१ के बीच लगातार तीन बार अकादमी पुरस्कार के लिये नामांकित भी हो चुके हैं। वह एक ऑस्ट्रेलियन राष्ट्रीय रग्बी लीग टीम साउथ सिडनी रैबितो के सह मालिक भी हैं।
रसल क्रो का जन्म ७ एप्रिल १९६४ को वेलिंगटन, न्यूजीलैंड में जोएलिन इवोन्ने और जॉन एलेक्जेण्डर क्रो के घर हुआ था। उनके नाना, स्टैनली जे. वेमिस एक सिनेमेटोग्राफर थे जिन्हे द्वितीय विश्व युद्ध के दौरान सिनेमेटॉग्राफी के लिये ईंग्लैण्ड की महारानी की तरफ से ब्रिटिश साम्राज्य का सम्मान ओ.बी.ई. प्राप्त हुआ था। उनके चचेरे भाई, मार्टिन और जेफ क्रो न्यूजीलैंड के पूर्व क्रिकेट कप्तान रह चुके हैं। क्रो जब चार साल के थे तब उनका परिवार सिडनी चला गया। क्रो की प्रारम्भिक शिक्षा सिडनी ब्वायज हाई स्कूल में हुई। १४ साल की उम्र में उनका परिवार वापस न्यूजीलैंड लौट आया। वहाँ पर उन्होने अपने चचेरे भाईयों के साथ ऑकलैंड ग्रामर स्कूल में प्रवेश लिया।
ग्लैडिएटर
ग्लैडिएटर () २००० में बनी एतिहासिक अमेरिकी फ़िल्म है जिसका निर्देशन रिडली स्कॉट ने किया है और फ़िल्म में रसल क्रो, जोआक्विन फ़िनिक्स, कोणी नेल्सन, राल्फ़ मोलर, ऑलिवर रीड, डोमोन होंसन, डेरेक जेकोबी, जॉन शर्प्नेल और रिचर्ड हैरिस मुख्य भूमिकाओं में है। क्रो ने फ़िल्म में वफ़ादार रोमन जनरल मैक्सिमस डेसिमस मेरेडियस की भूमिका निभाई है जो शहंशाह के बेटे कोमोडोस को धोखा दे देता है जो अपने पिता की हत्या कर उनका सिंहासन हासिल कर लेता है। गुलामी की ज़िंदगी जीने के लिए मजबूर हुए मैक्सिमस को ग्लैडिएटर खेलों में उतरना पड़ता है ताकि वह शहंशाह द्वारा हुए अपने परिवार के क़त्ल का प्रतिशोध ले सके।
चाशनी
चाशनी भारतीय मिठाईयो मे प्रयोग होने वाला एक प्रकार का तरल पदार्थ है। यह शक्कर(चीनी) और पानी के मिश्रण से बनाया जाता है। यह रसगुल्ला,जलेबी,इमरती आदि किस्मों कि मिठाई बनाने मे उपयोग होता है। चाशनी बनाने के लिए सामग्री के रूप मे 2 कटोरी चीनी और 2 कटोरी पानी महत्वपूर्ण है। चीनी और पानी को एक मोटी तह वाले लंबे दस्ते की कड़ाही में मिलाएं और मध्यम गर्म आँच पर पकायें। एक चम्मच से आलोड़न करते रहें और एक चम्मच से सतह पर गठित मैल को दूर करते रहें।
क्रियाशीलता रखें और इसकी निरंतरता के लिए चाशनी का परीक्षण करें। ऐसा करने के लिए चम्मच लें और एक थाली में एक बूंद डालें। जब बूंद थोड़ा शांत होता है, तब अपनी तर्जनी के साथ छू कर देखें। अब अपने अंगूठे और तर्जनी के स्पर्श को धीरे से खींचे।
यदि एक एकल सूत्र का गठन होता है और तुरंत टूटता है, तो यह आधा धागा निरंतरता चाशनी है। यदि एक एकल सूत्र का गठन होता है और तोड़ नहीं है, तो यह एक धागा निरंतरता चाशनी है। यदि दो धागे का गठन हो रहे है और टूटता नहीं है, तो यह दो धागा निरंतरता चाशनी के है। यदि तीन धागे का गठन कर रहे हैं टूट नहीं रहा है, तो यह तीन धागा निरंतरता चाशनी है। इस सिरप की एक बूंद ठंडे पानी में डालने पर यह गेंद के आकार मे आ जायेगी।
इसी तरह धागे की संख्या बढ़ाने के लिए आप कड़ाही उबालते रहें। जब चाशनी वांछित स्थिरता तक पहुँच जाये, तो कड़ाही गर्म स्टोव से उतार दें। यदि आप चाशनी के धागे में कमी चाहते हैं, तो कुछ चम्मच ठंडे पानी की मिला दें।
सिक्किम के मुख्यमंत्री
सिक्किम का मुख्यमंत्री भारत के पूर्वोत्तर राज्य सिक्किम का प्रमुख होता है। यहाँ पर सिक्किम के मुख्यमंत्रियों की सूची दी गई है।
1975 से सिक्किम में अब तक पाँच मुख्यमंत्री रह चुके हैं। भारतीय राष्ट्रीय कांग्रेस के काजी लेन्डुप दोरजी इस राज्य के पहले मुख्यमंत्री थे। पवन कुमार चामलिंग राज्य के वर्तमान मुख्यमंत्री हैं। उन्होंने 12 दिसम्बर 1994 को पद संभाला था।
सिक्किम के वर्तमान मुख्यमंत्री प्रेम त्मांग (PS गोले)
भारत में खेल
भारत के प्राचीनतंम ग्रंथ रामायण और महाभारत में चौपड़, द्यूतक्रीड़ा, रथदौड़, निशानेबाजी प्रतियोगिता भारत के प्रसिद्ध खेल खो खो कबड्डी आज का क्रिकेट भी है आदि का उल्लेख मिलता है।
ऋष्यशृंग
ऋष्यशृंग या श्रृंगी ऋषि वाल्मीकि रामायण में एक पात्र हैं जिन्होंने राजा दशरथ के पुत्र प्राप्ति के लिए अश्वमेध यज्ञ तथा पुत्रकामेष्टि यज्ञ कराये थे। वह विभाण्डक ऋषि के पुत्र तथा कश्यप ऋषि के पौत्र बताये जाते हैं। उनके नाम को लेकर यह उल्लेख है कि उनके माथे पर सींग (संस्कृत में ऋंग) जैसा उभार होने की वजह से उनका यह नाम पड़ा था। उनका विवाह अंगदेश के राजा रोमपाद की दत्तक पुत्री शान्ता से सम्पन्न हुआ जो कि वास्तव में दशरथ की पुत्री थीं।
पौराणिक कथाओं के अनुसार ऋष्यशृंग विभाण्डक तथा अप्सरा उर्वशी के पुत्र थे। विभाण्डक ने इतना कठोर तप किया कि देवतागण भयभीत हो गये और उनके तप को भंग करने के लिए उर्वशि को भेजा। उर्वशी ने उन्हें मोहित कर उनके साथ संसर्ग किया जिसके फलस्वरूप ऋष्यशृंग की उत्पत्ति हुयी। ऋष्यशृंग के माथे पर एक सींग (शृंग) था, अतः उनका यह नाम पड़ा। ऋष्यशृंग के पैदा होने के तुरन्त बाद उर्वशी का धरती का काम समाप्त हो गया तथा वह स्वर्गलोक के लिए प्रस्थान कर गई। इस धोखे से विभाण्डक इतने आहत हुये कि उन्हें नारी जाति से घृणा हो गई तथा उन्होंने अपने पुत्र ऋष्यशृंग पर नारी का साया भी न पड़ने देने की ठान ली। इसी उद्देश्य से वह ऋष्यशृंग का पालन-पोषण एक अरण्य में करने लगे। वह अरण्य अंगदेश की सीमा से लग के था। उनके घोर तप तथा क्रोध के परिणाम अंगदेश को भुगतने पड़े जहाँ भयंकर अकाल छा गया। अंगराज रोमपाद (चित्ररथ) ने ऋषियों तथा मंत्रियों से मंत्रणा की तथा इस निष्कर्ष में पहुँचे कि यदि किसी भी तरह से ऋष्यशृंग को अंगदेश की धरती में ले आया जाता है तो उनकी यह विपदा दूर हो जायेगी। अतः राजा ने ऋष्यशृंग को रिझाने के लिए देवदासियों का सहारा लिया क्योंकि ऋष्यशृंग ने जन्म लेने के पश्चात् कभी नारी का अवलोकन नहीं किया था। और ऐसा ही हुआ भी। ऋष्यशृंग का अंगदेश में बड़े हर्षोल्लास के साथ स्वागत किया गया। उनके पिता के क्रोध के भय से रोमपाद ने तुरन्त अपनी पुत्री शान्ता का हाथ ऋष्यशृंग को सौंप दिया। बाद में ऋष्यशृंग ने दशरथ की पुत्र कामना के लिए अश्वमेध यज्ञ तथा पुत्रकामेष्टि यज्ञ कराया। जिस स्थान पर उन्होंने यह यज्ञ करवाये थे वह अयोध्या से लगभग ३८ कि॰मी॰ पूर्व में था और वहाँ आज भी उनका आश्रम है और उनकी तथा उनकी पत्नी की समाधियाँ हैं।
सुमन्त्र
सुमंत वाल्मीकि रामायण में अयोध्या के महाराज दशरथ के आठ कूटनीतिक मंत्रियों में से एक थे और रामायण में सबसे मुख्य मंत्री थे जो राजा को सर्वदा उचित सलाह देते हैं। वह राजा के दरबार में सात मंत्रियों के बाद में आठवें मंत्री थे फिर भी राजा दशरथ उन्हीं से सलाह लेते थे। उनसे पहले जो मुख्य सात मंत्री थे वह इस प्रकार थे – धृष्टि, जयन्त, विजय, सुराष्ट्र, राष्ट्रवर्धन, अकोप तथा धर्मपाल। वह सुमन्त्र ही थे जो राम, सीता तथा लक्ष्मण को वनगमन के दौरान अपने रथ में अयोध्या से गंगा के तट तक छोड़ने आये।
जयन्त
जयन्त, देवराज इन्द्र के पुत्र थे। वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, विजय, सुराष्ट्र, राष्ट्रवर्धन, अकोप, धर्मपाल तथा सुमन्त्र
देवराज इन्द्र के पुत्र जयन्त की कथा बहुत रोचक है। वह कौवे का रूप धारण कर श्री राम का बल देखना चाहता था। तुलसीदास लिखते हैं कि जैसे मंदबुद्धि चींटी समुद्र की थाह पाना चाहती हो उसी प्रकार से उसका अहंकार बढ़ गया था और इस अहंकार के कारण वह-
वह मूढ़ मन्द बुद्धि जयन्त कौवे के रूप में सीता जी के चरणों में चोंच मारकर भाग गया। जब रक्त बह चला तो रघुनाथ जी ने जाना और धनुष पर तीर चढ़ाकर संधान किया। अब तो जयन्त जान बचाने के लिए भागने लगा। वह अपना असली रूप धरकर पिता इन्द्र के पास गया। पर इन्द्र ने भी उसे श्रीराम का विरोधी जानकर अपने पास नहीं रखा। तब उसके हृदय में निराशा से भय उत्पन्न हो गया और शोक से व्याकुल होकर भागता फिरा तो किसी ने उसे बैठने तक को नहीं कहा, क्योंकि रामजी के द्रोही को कौन हाथ लगाए। जब नारद ने जयन्त को व्याकुल देखा तो उन्हें दया आ गई, क्योंकि संतों का चित्त बड़ा कोमल होता है। उन्होंने उसे समझाकर तुरंत श्रीराम जी के पास भेजा और तब जयन्त ने पुकार कर कहा -
विजय (रामायण)
विजय वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, सुराष्ट्र, राष्ट्रवर्धन, अकोप, धर्मपाल तथा सुमन्त्र
धर्मपाल (रामायण)
धर्मपाल वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, विजय, सुराष्ट्र, राष्ट्रवर्धन, अकोप तथा सुमन्त्र
ड्रैकुला (उपन्यास)
ड्रैकुला आयरिश लेखक ब्राहम स्टोकर द्वारा लिखी गई एक उपन्यास है।
हाकान सरबेस
हाकान सरबेस (जन्म: 25 नवम्बर 1974, हानोफर, जर्मनी) तुर्की मूल के एक जर्मन पोर्नोग्राफ़िक अभिनेता हैं। सरबेस ने फ़िल्म "मिशन टू यूरेनस" में निभाई गई भूमिका के लिए वर्ष 2011 में बेस्ट ग्रुप सेक्स सीन (सर्वश्रेष्ठ समूह सेक्स दृश्य) श्रेणी में एवीएन अवार्ड जीता था। सरबेस ने पोर्न व्यवसाय में 1992 में कदम रखा था।
सरबेस ने अपने पोर्न कैरियर की शरुआत 1992 में की थी। दो वर्ष तक जर्मनी में काम करने के पश्चात इन्हें अगस्त 1995 में रोम, इटली, में काम करने का अवसर प्राप्त हुआ तथा इन्होंने "द सिसीली" फ़िल्म में काम किया। इसके बाद इन्होंने यूरोपीय मूल की कई पोर्नोग्राफ़िक फ़िल्मों जैसे "टोरेरो", "हरक्यूलस", "मॅस्सलिना स्टोरी", "एंथनी & क्लियोपैट्रा", आदि में काम किया।
कसौटी
कसौटि (touchstone) एक छोटा, गहरा रंग (dark) पत्थर होता है (जैसे फिल्डस्टोन, स्लेट, लाइडाइट (lydite) आदि), जो स्वर्ण आदि मूल्यवान धातुओं को परखने के काम आती है। इसका तल अत्यन्त चिकना होता है जिस पर नरम धातुओं को रगड़ने से रेखा या निशान बन जाता है। स्वर्ण की विभिन्न मिश्रधातुएँ कसौटी पर अलग-अलग रंग का निशान बनाती हैं, इस आधार पर स्वर्ण की शुद्धता का आकलन किया जा सकता है। यह विधि प्राचीन काल से उपयोग में लायी जाती रही है। वर्तमान काल में कुछ अन्य परीक्षण भी किये जा सकते हैं। निशान के ऊपर समुचित सांद्रता का नाइट्रिक अम्ल या अम्लराज (aqua regia) डालने पर अलग अलग अभिक्रिया प्राप्त होती है जिससे स्वर्ण की शुद्धता का अन्दाजा हो जाता है। उदाहरण के लिये २४ कैरेट सोना से बना निशान अपरिवर्तित रहेगा जबकि १४ कैरेट सोना से बना निशान अभिक्रिया करेगा और उसमें बदलाव दिखेगा।
प्राचीन यूनान में कसौटी का प्रयोग होता था।
अम्लराज
अम्लराज या 'ऐक्वारेजिया' (Aqua regia) ('ऐक्वारेजिया' का शाब्दिक अर्थ है 'शाही जल') या नाइट्रो-हाइड्रोक्लोरिक अम्ल कई अम्लों का एक मिश्रण है। यह अत्यन्त संक्षारक (corrosive) अम्ल है। तुरन्त बना अम्लराज रंगहीन होता है किन्तु थोड़ी देर बाद इसका नारंगी हो जाता है। इससे धुँआ निकलता रहता है।
सांद्र नाइट्रिक अम्ल और हाइड्रोक्लोरिक अम्ल का ताजा मिश्रण ही अम्लराज है। इन्हें प्रायः १:३ के अनुपात में मिश्रित किया जाता है। इसे अम्लराज या 'ऐक्वारेजिया' नाम इसलिये दिया गया क्योंकि यह स्वर्ण और प्लेटिनम आदि 'नोबल धातुओं' को भी गला देता है। तथापि टाइटैनियम, इरिडियम, रुथिनियम, टैटलम, ओस्मिअम, रोडियम तथा कुछ अन्य धातुओं को यह नहीं गला पाता।
जब सांद्र हाइड्रोक्लोरिक अम्ल और सांद्र नाइट्रिक अम्ल को आपस में मिलाया जाता है तब रासायनिक अभिक्रिया होती है। इस अभिक्रिया के फलस्वरूप वाष्पशील नाइट्रोसिल क्लोराइड तथा क्लोरीन बनती हैं जो अम्लराज से निकलने वाले धुंएँ तथा अम्लराज के लाक्षणिक पीले रंग से स्पष्ट है। ज्यों-ज्यों अम्लराज से वाष्पशील पदार्थ उडकर अलग हो जाता है, अम्लराज की शक्ति (potency) भी कम होती जाती है।
नाइट्रोसिल क्लोराइड का पुनः नाइट्रिक आक्साइड और क्लोरीन में विघटन हो सकता है। इसलिये अम्लराज के धुएँ में नाइट्रोसिल क्लोराइड और क्लोरीन के अलावा नाइट्रिक आक्साइड भी होती है।
अम्लाराज मुख्यतः  अम्लराज का उल्लेख सर्वप्रथम मध्यकालीन यूरोपीय अलकेमिस्ट श्यूडो-गेबर (Pseudo-Geber) की कृतियों में मिलता है जो १४वीं शती की हैं। एंटोनी लैवोशिए (Antoine Lavoisier) ने सन् 1789 में इसे नाइट्रोमुरिएटिक अम्ल (nitro-muriatic acid) नाम दिया।
स्वर्ण को एक्वारेज़िया में डालने पर यह उसमें घुल जाता है, और घुलकर टेट्राक्लोरोआरिक क्लोराइड बनाता है, यह क्रिया दो चरणों में पूरी होती है।
यह सोना एवं प्लेटिनम को गलाने में समर्थ होता हैं।
सांता क्रुज़ डे टेनेरिफ़ कार्निवाल
सान्ता क्रूस दे तेनरीफ़ कार्निवाल, काडिज़ के कार्निवाल के साथ, स्पैनिश पर्यटन के लिए सबसे महत्वपूर्ण त्योहार है और स्पेन का सबसे बड़ा है। 1980 में इसे राष्ट्रीय पर्यटन सचिवालय द्वारा एक फेस्टिवल टूरिस्ट इंटरनेशनल इंटरेस्ट (अंतर्राष्ट्रीय रूचि का पर्यटन त्यौहार) घोषित किया गया। कैनरी द्वीप के सबसे बड़े द्वीप की राजधानी, सांता क्रुज़ डे टेनेरिफ़ हर फरवरी में करीब दस लाख लोगों को आकर्षित करने वाले इस समारोह का आयोजन करती है। इस समारोह को 2011 में यूनेस्को द्वारा मानव जाति की विरासत के रूप में घोषित किया जा सकता है। सांता क्रुज़ डे टेनेरिफ़ के कार्निवल को अब एक विश्व धरोहर स्थल बनने की आशा है।
1980 में इसे राष्ट्रीय पर्यटन सचिवालय द्वारा फेस्टिवल टूरिस्ट इंटरनेशनल इंटरेस्ट घोषित किया गया और यह विश्व के सबसे महत्वपूर्ण कर्निवलों में से एक है। सांता क्रुज़ डे टेनेरिफ़ के कार्निवल को अब विश्व धरोहर स्थल बनने की आशा है। यूनेस्को द्वारा इस घोषणा के बाद सांता क्रुज़ डे टेनेरिफ़ को अंतर्राष्ट्रीय स्तर पर और अधिक बढ़ावा मिलेगा और यह स्पेन का पहला कार्निवल होगा जिसे यह पहचान मिलेगी, क्योंकि यह स्थाई है और यूनेस्को के माध्यम से यह पांच महाद्वीपों तक पहुंच जाएगा. 1987 में क्यूबा की गायिका सीलिया क्रूज़, बिल्लोज़ कराकास बॉयज़ ऑर्केस्ट्रा के साथ "कार्निवल चिचारेरो" पहुंची, जिसके कार्यक्रम में 250,000 लोगों ने हिस्सा लिया, जिसे एक संगीत कार्यक्रम में भाग लेने के लिए सर्वाधिक संख्या में जुटे लोगों के लिए गिनीज़ ऑफ़ रेकॉर्ड्स में दर्ज किया गया, यह रिकॉर्ड आज भी उनके नाम है।
प्रत्येक वर्ष के निशान 2013 में एक अलग विषय बॉलीवुड और भारत के लिए समर्पित किया जाएगा.
आरा मिल
आरा मिल या आरा मशीन (sawmill) एक प्रकार की मशीनचालित आरी है जो लकड़ी के कुंदों (logs) को काटकर तख्ते (boards) या अन्य चीजें बनाती है। इसमें एक 'वृत्तीय आरी' काटने का काम करती है।
आरम्भिक आरा मिलें परम्परागत रूप से नदियों के किनारें स्थित होतीं थी तथा यांत्रिक मिलों द्वारा चलायी जाती थीं। चलती-फिरती (Mobile) आरा मशीने छोटे स्तर के कामों के लिये बहुत उपयुक्त हो सकतीं हैं।
आरा मिलें वस्तुतः प्राथमिक काष्ठ प्रसंस्करण का कार्य करती हैं। वे अर्ध-तैयार उत्पाद प्रदान करतीं हैं जिसे प्रायः दूसरे उद्योगों या स्थानों में लेजाकर अन्तिम रूप में निर्मित किया जाता है।
आवर्न
आवर्न (Auvergne) (फ्रांसीसी उच्चारण : [ovɛʁɲ]) फ्रांस से 27 प्रशानिक क्षेत्रों में से एक क्षेत्र है। इसमें चार डिपार्टमेन्त आते हैं - अलिर (Allier), पुई-डी-डोम (Puy de Dome), कैंटल (Cantal) और हौट ल्वायर (Haute Loire)।
आवर्न पूर्वकाल में फ्रांस का एक प्रांत था। वर्तमान आवर्न क्षेत्र, ऐतिहासिक आवर्न प्रान्त से बड़ा है जिसमें अब वे भी क्षेत्र मिला लिये गये हैं जो पूर्व मे इससे अलग थे।
इसकी प्राचीन और वर्तमान राजधनियां क्रमश: क्लेरमांट और क्लेरमांट-फेरंड हैं। 'आवर्न' शब्द की उत्पत्ति आवर्नी से हुई है। आवर्नी रोमन काल में एक जातिसमुदाय था, जिसकी प्रभुता अक्वीटानिया के अधिकांश पर फैली हुई थी। इस समुदाय ने जूलिएस सीज़र के विरुद्ध युद्ध में भाग लिया था। आवर्न 1532 ई. में स्थायी रूप से फ्रांसीसी राजसत्ता के अधीन आ गया।
यहाँ स्थित पर्वत अधिकतर ज्वालामुखी हैं। महत्वपूर्ण पर्वतशिखर मांट डोर (ऊँचाई 6,188 फुट), प्लंब डी कैंटल (ऊँचाई 6,096) फुट और पुई-डी-डोम (ऊँचाई 4,806 फुट) हैं। यहां के सुप्त ज्वालामुखियों की संख्या लगभग 300 हैं। यहाँ विस्तृत चरागाह और औषधीय सोते (धाराएँ) भी हैं।
आश्वलायन
ऋग्वेद की 21 शाखाओं में से आश्वलायन अन्यतम शाखा है जिसका उल्लेख 'चरणव्यूह' में किया गया है। इस शाखा के अनुसार न तो आज ऋक्‌संहिता ही उपलब्ध है और न कोई ब्राह्मण ही, परंतु कवींद्राचार्य (17वीं शताब्दी) की ग्रंथसूची में उल्लिखित होने से इन ग्रंथों के अस्तित्व का स्पष्ट प्रमाण मिलता है।
इस शाखा के समग्र कल्पसूत्र ही आज उपलब्ध हैं- आश्वलायन श्रौतसूत्र, गृह्मसूत्र और धर्मसूत्र। आश्वलायन श्रौतसूत्र में 12 अध्याय हैं जिनमें होता के द्वारा प्रतिपाद्य विषयों की ओर विशेष लक्ष्य कर यागों का अनुष्ठान विहित है। इसमें पुरोऽनुवाक्या, याज्या तथा ततत्‌ शास्त्रों के अनुष्ठान प्रकार, उनके देश, काल और कर्ता का विधान, स्वर-प्रतिगर-न्यूंख-प्रायश्चित्त आदि का विधान विशेष रूप से वर्णित है। नरसिंह के पुत्र गार्ग्य नारायण द्वारा की गई इस श्रौतसूत्र की व्याख्या नितांत प्रख्यात है।
आश्वलायनगृह्यसूत्र में गृह्म कर्म और षोडश संस्कारों का वर्णन किया गया है। ऋग्वेदियों की गृह्यविधि के लिए यही गृह्मसूत्र विशेष लोक्रपिय तथा प्रसिद्ध है। इसकी व्यापकता का कुछ परिचय इसकी विपुल व्याख्या-संपत्ति से भी लगता है। इसके प्रख्यात टीकाग्रंथों में मुख्य ये हैं:
आश्वलायनगृह्य अनेक ग्रंथकारों के नाम से प्रसिद्ध हैं। ऐसे ग्रंथकारों में कुमारिल स्वामी (कुमारस्वामी?), रघुनाथ दीक्षित तथा गोपाल मुख्य हैं। इस गृह्यसूत्र के प्रयोग, पद्धति तथा परिशिष्ट के विषय में भी अनेक ग्रंथों का समय समय पर निर्माण किया गया है। कुमारिल की गृह्यकारिका में आश्वलायनगृह्य की नारायणवृति तथा जयंतस्वामी का निर्देश उपलब्ध होता है। 'आश्वलायनस्मृति' के भी अभी तक हस्तलेख ही उपलब्ध हैं। यह 11 अध्यायों में विभक्त और लगभग 2,000 पद्योंवाला ग्रंथ है जिसके उद्धरण हेमाद्रि तथा माधवाचार्य ने अपने ग्रंथों में दिए हैं।
वैतरणी
वैतरणी पुराणों में वर्णित नरकलोक की नदी। गरुड़ पुराण, शंखलिखित स्मृति आदि कुछ ग्रंथों के अनुसार यह शत योजन विस्तीर्ण, तप्त जल से भरी हुई रक्त-पूय-युक्त, मांस-कर्दम-संकुल एवं दुर्गंधपूर्ण है। इस नदी में पापी प्राणी मरने के बाद (प्रेतशरीर धारण कर) रोते हुए गिरते हैं और भयंकर जीव जंतुओं द्वारा दंशि एवं त्रासित होकर रोते रहते हैं। पापियों के लिए इसके पार जाना अत्यंत कठिन माना गया है। यमलोक में स्थित इस नदी को पार करने के लिए धर्मशास्त्र में कुछ उपाय भी कहे गए हैं।
महाभारत में यह सूचना भी मिलती है कि भागीरथी गंगा ही जब पितृलोक में बहती है तब वह वैतरणी कहलाती है।
'वैतरणी' नाम की एक भौतिक नदी भारत के ओडिशा राज्य में है जो बालासोर जिला और कटक जिला की सीमा बनाती है।
उग्रश्रव सौती
उग्रश्रव सौती या उग्रश्रवः पौराणिक काल के भाट थे जिन्होंने महाभारत,भगवत पुराण,हरिवंश, और पद्म पुराण का विमोचन किया था और उनका व्याखान मूलतः नैमिषारण्य में ऋषि-मुनियों के सामने किया था। जब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया, उस समय सौती वहीं मौजूद थे। उन्होंने भी यह महाकाव्य सुना और नैमिषारण्य में जाकर सारे ऋषि समूह, जो शौनक ऋषि के आश्रम में एकत्रित हुये थे, को सुनाया।
मौसम्बी
मौसंबी ("Citrus limetta") एक फल है। यह नींबू जाति का ही फल है परन्तु नींबू से अनेक गुना लाभदायक है। मौसमी का फल नांरगी के बराबर आकार का होता है। मुम्बई और गुजरात में इसे मुसम्मी या मौसमी कहते हैं। उत्तर प्रदेश मे इसे 'मीठा नींबू' कहते हैं। मौसमी का रस साबुन, शराब तथा अन्य पेयों में डाला जाता है। इसके छिलके से निकाला हुआ तेल जल्दी उड़ जाता है। इसलिए इसके तेल को जैतून के तेल के साथ मिलाकर उपयोग किया जाता है।
मौसमी का उपयोग पोषक आहार के रूप में होता है। मौसमी की तीन किस्में-नेवल, जुमैका और माल्टा हैं। मौसमी की कलम लगाने से आजकल इसकी अनेक उपजातियां हैं। नेवल किस्म अमेरिका में उत्तम मानी जाती है। माल्टा का छिलका व रस लाल रंग का होता है। मौसमी के फल एक-आधा महीना तक बिना बिगड़े ज्यों-के-त्यों बने रहते हैं।
मौसंबी का जूस सेहत के लिए अच्छा है
टन
यह वजन नापने का एक मात्रक है जो १००० किलोग्राम के बराबर होता है।
अम्बिका (महाभारत)
अम्बिका महाभारत में काशीराज की पुत्री बताई गयी हैं। अम्बिका की दो और बहने थीं, बड़ी बहन अम्बा तथा छोटी बहन अम्बालिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। अम्बिका और अम्बालिका विचित्रवीर्य की पत्नियाँ बनीं। लेकिन विचित्रवीर्य की अकाल मृत्यु के कारण वह दोनों निःसंतान रह गयीं। भीष्म ने पहले ही ब्रह्मचर्य व्रत की शपथ ले रखी थी और अब दोनों पुत्रों, चित्रांगद तथा विचित्रवीर्य की अकाल मृत्यु के कारण कुरुवंश का वंश खतरे में था। ऐसे में सत्यवती ने अपने सबसे बड़े पुत्र वेद व्यास को याद किया और नियोग की विधि से अम्बिका और अम्बालिका का गर्भाधान करवाया।जब वेद व्यास अम्बिका के साथ संभोग कर रहे थे तो उसने लज्जा के कारण अपने नेत्र बन्द कर लिये। इसी कारण से उसका पुत्र धृतराष्ट्र अन्धा पैदा हुआ। प्रथम पुत्र के जनम के बाद जब अम्बिका ऋतुमती हुई तो दोबारा सत्यवती ने वेदव्यास को अम्बिका के पास भेजा ताकि वे फिरसे एक स्वस्थ पुत्र उत्पन्न करे। इस बार अम्बिका ने अपनी दासी को अपने रूप में सजाकर अपने शयनगृह में भेजा तो व्यासदेव ने उसके साथ मिलन किया और इस कारण से विदुर का जन्म हुआ जो धृतराष्ट्र और पाण्डु का भाई कहलाया था
नारायणलाल परमार
नारायणलाल परमार, हिन्दी साहित्यकार हैं जिनकी गणना छत्तीसगढ़ के प्रमुख साहित्यकारों में होती है। वे प्रमुखतः बालसाहित्यकार हैं। आधी सदी से भी अधिक समय तक वे देश भर की पत्र पत्रिकाओं में छपे, उनके गीत रेडियो से बजते रहे, कवि सम्मेलनों में उनकी उपस्थिति निरंतर बनी रही और पाठ्यपुस्तकों के जरिए लाखों बच्चों ने उनकी रचनाओं को पढ़ा।  तीन उपन्यासों के अलावा उनके दर्जनों गीत व कविता संग्रह प्रकाशित हुए हैं। छत्तीसगढ़ की लोककथाओं व लोकगीतों की दो किताबें भी उन्होंने लिखी हैं। बाल कविताओं और कहानियों की भी अनेक किताबें देश के प्रतिष्ठित प्रकाशन संस्थानों से प्रकाशित हुई हैं। इस तरह चालीस से अधिक किताबें उनकी छप चुकी हैं।  मूलत: गुजरात के श्री परमार अखबारनवीस पिता के आदर्शवादी पुत्र थे। पिता को सरकार के खिलाफ लिखने के लिए जेल के अंदर और फिर राज्य से बाहर रहना पड़ा। इस वजह से श्री परमार का पारिवारिक जीवन बहुत कष्टप्रद रहा। उन्होंने आजीविका के लिए टाइमकीपर के रूप में काम किया,दर्जीगीरी की, फौज में भर्ती हुए और फिर लंबा जीवन शिक्षक के रूप में गुजारा। उन्हें सबसे अधिक प्रतिष्ठा इसी रूप में मिली।  स्कूल में पढ़ते हुए स्वतंत्रता आंदोलन के दिनों से उन्होंने लिखना शुरू किया। उम्र और परिस्थितियों के मुताबिक उन्होंने देशभक्ति, श्रृंगार, व्यवस्था विरोध और दार्शनिकता से ओतप्रोत रचनाएं लिखीं। उनका चिंतन आकाशवाणी से प्रसारित होता रहा।  एक लंबा साहित्यिक जीवन गुजार कर उन्होंने अपने छोटे से कस्बे धमतरी के अस्पताल में अंतिम सांसें लीं।
डुण्डलोद
डुण्डलोद (Dundlod) भारत के राजस्थान राज्य के शेखावाटी क्षेत्र के झुंझुनू ज़िले की नवलगढ़ तहसील में स्थित एक गाँव है।
यह 8 किमी नवलगढ़ के उत्तर में और 6 किमी मुकुंदगढ़ से दूर पड़ता है। डुण्डलोद के सीमावर्ती गाँव और कस्बे मुकुंदगढ़, बीदसर, चेलासी मिर्जवास और नवलगढ़ हैं। यह गाँव ठाकुर केशरी सिंह जी ने बसाया था।
उत्तरपुराण
महापुराण का उत्तरार्ध 'उत्तरपुराण कहलाता है। यह जिनसेन के पट्टशिष्य गुणभद्राचार्य की प्रौढ़ रचना है। इसमें लगभग 9,500 श्लोक हैं जिनमें 24 में से 23 तीर्थकरों तथा अन्य शलाकापुरुषों के चरित्र काव्यरीति में वर्णित हैं। महापुराण के पूर्वाद्ध, आदिपुराण की अपेक्षा विस्तार में यह नि:सदेह बहुत ही न्यून है, परंतु कला की दृष्टि से यह पुराण आदिपुराण का एक उपयुक्त पूरक माना जा सकता है। उत्तरपुराण की समाप्तितिथि का पूरा परिचय नहीं मिलता, परंतु इसकी समाप्ति शक सं. 820 (898 ई.) से पहले अवश्य हो गई होगी, क्योंकि गुणभद्र के शिष्य लोकसेन के कथनानुसार उक्त संवत्‌ में इस ग्रंथ का पूजामहोत्सव निष्पन्न किया गया था। विद्वानों का अनुमान है कि महापुराण का यह पूजामहोत्सव लोकसेन ने अपने गुरु के स्वर्गवासी होने पर किया होगा। गुणभद्र बड़े ही विनीत तथा गुरुभक्त थे। काव्यकाला में वे अपने पूज्य गुरुदेव के सुयोग्य शिष्य थे। उत्तरपुराण की कथाओं में जीवंधर की कथा बड़ी प्रसिद्ध है जिसका वर्णन अनेक कवियों ने संस्कृत और तमिल में काव्यरूप में किया है।